作者:盍西村
標題:越調・小桃紅臨川八景東城早春
內容:暮雲樓閣畫橋東，漸覺花心動。蘭麝香中看鸞鳳，笑融融，半醒不醉相陪奉。佳賓興濃，主人情重，合和《小桃紅》。西園秋暮玉簪金菊露凝秋，釀出西園秀。煙柳新來為誰瘦？暢風流，醉歸不記黃昏後。小糟細酒，錦堂晴晝，拚卻再扶頭。江岸水燈萬家燈火鬧春橋，十里光相照。舞鳳翔鸞勢絕妙，可憐宵，波間湧出蓬萊島。香菸亂飄，笙歌喧鬧，飛上玉樓腰。金堤風柳落花飛絮舞晴沙，不似都門下。暮折朝攀夢中怕，最堪誇，牧童漁叟偏宜夏。清風睡煞，淡煙難畫，掩映兩三家。客船晚煙綠雲冉冉鎖清灣，香徹東西岸。官課今年九分辦，廝迫攀，渡頭買得新魚雁。杯盤不幹，歡欣無限，忘了大家難。戍樓殘霞戍樓殘照斷霞紅，只有青山送。梨葉新來帶霜重，望歸鴻，歸鴻也被西風弄。閒愁萬種，舊遊雲夢，回首月明中。市橋月色玉龍高臥一天秋，寶鏡青光透。星斗闌干雨晴後，綠悠悠，軟風吹動玻璃皺。煙波順流，乾坤如晝，半夜有行舟。蓮塘雨聲忽聞疏雨打新荷，有夢都驚破。頭上閒雲片時過，泛清波，蘭舟飽載風流貨。諸般小可，齊聲高和，唱徹《採蓮歌》。雜詠市朝名利少相關，成敗經來慣。莫道無人識真贗，這其間，急流勇退誰能辨？一雙俊眼，一條好漢，不見富春山。古今榮辱轉頭空，都是相般弄。我道虛名不中用，勸英雄，眼前禍患休多種。秦宮漢冢，烏江雲夢，依舊起秋風。杏花開候不曾晴，敗盡遊人興。紅雪飛來滿芳徑，問春鶯，春鶯無語風方定。小蠻有情，夜涼人靜，唱徹醉翁亭。海棠開過到薔薇，春色無多味。爭奈新來越憔悴，教他誰，小環也似知人意。疏簾捲起，重門不閉，要看燕雙飛。淡煙微雨鎖橫塘，且看無風浪。一葉輕舟任飄蕩，芰荷香，漁歌雖美休高唱。些兒晚涼，金沙灘上，多有睡鴛鴦。綠楊堤畔蓼花洲，可愛溪山秀。煙水茫茫晚涼後，捕魚舟，衝開萬頃玻璃皺。亂雲不收，殘霞妝就，一片洞庭秋。晚來群雀噪茅簷，漸漸雲收斂。但覺新涼入藤簟，喜幽潛，佳人學得皆勤儉。閒情幽怨，新愁舊恨，不許上眉尖。淡黃楊柳月中疏，今古橫塘路。為問蕭郎在何處，近來書，一帆又下瀟湘去。試問別後，軟綃紅淚，多似露荷珠。